
1. POŠTE KOD STARIH NARODA 

Ovo ću veliko razdoblje u kratkim 
crtama opisati s još kraćim uvodom 
od prvih početaka pošte uopće. Iz 
daljnjeg razlaganja vidit ćemo, da kao 
ostale riječi, tako je i pošta imala u 
početku sasma drugo značenje i za¬ 
datak. 

Prije se označivalo poštom mjesto, 
gdje se je nalazila putna stanica za 
izmjenu konja i odmor vijesnika, a 
danas obuhvaća univerzalni pojam, 
koji sadrži sve poštanske ustanove s 
mnogim funkcijama. 

Pošta je latinska riječ, a uvriježila 
se je u svim državama, čim je orga¬ 
nizacija jedne države bila razvijenija, 
tim je poštanska institucija bila savr¬ 
šenija, jer pošta je bila od uvijek ve¬ 
za za bolju upravu, trgovinu, a i vo¬ 
jevanje. Povijest i svrhu pošte dalo bi 
se podijeliti u stanovita razdoblja. 

Vladari u staro doba trebali su iz¬ 
vješća iz čitave države a isto slali su 
naloge i drugo, pa su zato trebali po¬ 
štu, i tako je najprije bila DVORSKA 
INSTITUCIJA. Kad se je kasnije raz¬ 
vio društveni život u znanosti, trgo¬ 
vini, to su sveučilišta, trgovci (napose 
mesari) gradovi i razne korporacije, 
tražili vezu, pa se je onda razvila 
PRIVATNA POŠTA raznih korpora¬ 
cija za njihove članove. 

UVIDJEVŠI DRŽAVA, da je po¬ 
trebno i unosno imati poštu za sebe, 
uzima poštu opet u svoje ruke radi 
ratovanja i drugih funkcija no do- 
zvoljuje i privatnicima upotrebu, ako 
plate pristojbu. 

U 19. vijeku se pošta moderno 
uređuje za općinstvo, jer ona služi 
općenito trgovini, obrtu, naobrazbi itđ. 

Danas je pošta MEĐUNARODNA. 

Već u 16. stoljeću služile su pošte 
POLITIČKIM i raznim drugim svrha¬ 
ma, u 18. PROMETNIM, u 19. FI- 
NANCIJALNIM, a u novije doba op¬ 
ćenito NARODNIM INTERESIMA. 

U dvorskoj pošti obavljali su slu¬ 
žbu glasonoše kod indijskih, perzijskih 

i židovskih kraljeva. U staro doba 
imali su najbolje pošte Perzijanci (An- 
gareion — vijesnici), Grci i Rimljani 
(Cursus publicus), za prenos državnih 
pošiljaka, vijesti, znanosti, a zato su 
imali i uređene ceste (Via Apia). 

S gradnjom ceste razvijale su se i 
pošte, pa tako imamo najprije pješa¬ 
ke, onda konjanike s raznim stanica¬ 
ma, golubove, lastavice, zatim kolnu 
poštu, onda poštanska kola, željeznice, 
brodove, a u najnovije doba i auto, te 
aeroplansku poštu. 

Pošta je služila najprije za slanja 
pišama, onda paketa, zatim novaca te 
osoba. 

U Srednjem vijeku nalazimo sve¬ 
učilišne pošte kod Francuza, Englez i 
i Talijana. Sveučilišna pošta u Parizu 
imala je svoje glasnike, koji su stvo¬ 
rili međusobne udruge ili bratovštine, 
i imali svoje poštanske urede. Sveuči¬ 
lišta u Beču, Heiđelbergu i Tubingemi 
imala su svoje pošte. Gradovi i samo¬ 
stani imali su isto svoje pošte. Beč je 
u 15. stoljeću imao svoje prostorije, 
zaprisegnute pješake i okonjene građ- 

ske glasonoše za Brno, Prag, Graz i 
druge gradove. 

Trgovina je kao takova naravski 
paralelno stupala i važnu ulogu igrala 
u razvoju ove institucije, a napose me¬ 
sarska pošta. Mesari su išli na saj¬ 
move, i zato su držali konje, i razvili 
poštarstvo, jer su raznosili poštu. Za 
to su bili pod nadzorom vlasti i ubi¬ 
rali taksu za pisma i osobe. Svoj od¬ 
lazak i dolazak javljali su rogom i ta¬ 
ko je ostao rog kao simbol pošte. U 
početku je pošta bila dosta skupa ta¬ 
ko se na pr. za pismo plaćalo 2 forinta 
i 40 novčića iz Privigyja u Beč, dok 
se nisu cijene uredile i uvele marke. 
Poštari su imali razne privilegije, bili 
su ođslobođeni od vojske i ukonačiva- 
nja vojnika, a za sigurnost pošte mo¬ 
rala se brinuti vlast, kao i za putove, 
na kojima se svako morao uklanjati 
pošti. 

U gradovima gradska poglavarstva, 
a po selima vlastela, morali su davati 
badava stan i pašnjake (livade). Za 
to nam je jasno zašto su i kod nas po 
malim mjestima imali pošte, na'pr. u 
Cabuni, gdje je bilo sjedište grofa 


4 


Jankovića, Cirkveni, sjedištu grofa 
Jelačića i t. đ. 

Poštari su u početku mogli biti sa¬ 
mo plemići, a tek 1791. i drugi, a od 
1870. i žene. 

U početku novoga vijeka razvio se 
i ceh pismonoša ili glasonoša, no ka¬ 
ko su oni radili za novac i tražili do¬ 
hotke, događale su se nepravilnosti. 
Tako su na pr. pisma pojedinih uče¬ 
njaka otvarali i dali prepisivati uz 
dobru nagradu. Na taj način su se ne¬ 
ke dobre stvari prije i upoznale. To 
je požurilo stroge kazne za izdavanja 
listovne tajne. 

Za vladanja kolere, kad su se na¬ 
ime čistila pisma iz vana i iz nutra, 
bili su izdani specijalni propisi za odr¬ 
žavanje tajne u pismu. Na pisma su 
se udarali žigovi, ili ako nije bilo ta¬ 
kvih, onda se rukom pisalo, a dapače 
i bušilo pismo i novine na više mjesta 
radi čišćenja, u znak da je slobodno 
od kolere, ali su tajne morali čuvati 
dotični činovnici. Sarajevski List od 
12. III. 1886. javlja, da se je u mle¬ 
tačkoj republici javila kolera i zato 
Min. Trgovine odredilo nadzor kroz 7 

dana za sve dolaske iz Italije od Au- 
strij. međe do Ancone. Tada su novine 
i pisma bušenjem desinfieirali. 

2 . RAZVOJ POŠTE KOD RAZNIH 
NARODA 

U raznim državama se raznoliko 
razvilo poštar stvo. ENGLESKA je pr¬ 
va uredila poštu za unutarnjost drža¬ 
ve, ali je dozvolila, da se privatnici 
služe njom već u početku 14. stoljeća. 
Tada se još nije vodilo računa o pri¬ 
hodima pošte, već su se davale sub¬ 
vencije. Koncem 16. stoljeća uvodi se 
i inozemna pošta. God. 1637. Karlo X. 
uviđa gospodarsku važnost pošte i 
proglasi je regalom. Englezi su rekli 
za poštu, da je najbolje sredstvo za 
spriječavanje raznih pogubnih zavjera 
protiv države. 

U Francuskoj nalazimo prvu ure¬ 
đenu poštu za Ljudevita XI., koji je 
1464. izdao uredbu, da pošta služi sa- 
mo kralju, a već 1480. i općinstvu. 
Kako su se događale razne neuredno¬ 
sti, to se kasnije uredio točan odlazak 
i dolazak pošte — zatim pristojbe i 

odredba, da činovništvo ne smije slati 
državnu poštu posebno po glasnicima, 
već da ju ima posebno zamatati — 
kao službenu poštu. 

Budući da pošta nije ništa nosila, 
dana je 1676. u zakup za 1,200.000 li¬ 
ra (franaka). Već 1686., dakle za 10 
godina, podesetorostručio se zakup tj. 
na 12,000.000 franaka godišnje. 

Da bi se održala listovna tajna, 
uvedena je stroga kazna za povredu 
listovne tajne (robija, izgon, dapače i 
smrt). God. 1758. uvodi se dostava 
pošte. 

U Rusiji se je pošta kasnije počela 
razvijati, ali se za to otprema putnika 
preko »Jemščika« razvila brzo. 

Srbija je imala u početku kao pre¬ 
teču poštanske službe: vijesničku slu¬ 
žbu, koja po nekim podacima potiče 
iz g. 1811., a o redovnoj pošti nema 
ni govora, jer su preko vazalne Srbije 
išli turski i austrijski »tatari«. Za 
Turske vlade sve do g. 1815. bila je 
ova vijesnička služba na beogradskom 
pašaluku između vezira i porte te su¬ 
sjednih vilajeta dobro uređena. Za tu 
službu bile su potrebne stanice (men- 

zul-hani) za odmor putnika i promjenu 
jahaćih konja na čitavom — »cari¬ 
gradskom drumu« od Beograda preko 
Grocke, Kolara, Hasan Pašine Palan¬ 
ke, Batočine, Bagrdana, Jagodine, ću¬ 
prije, Paraćina Ražnja, Aleksinca, Ni¬ 
ša, Mustaf Pašine Palanke do Piro- 
ta. O uvođenju kasnijih srpskih »men- 
zul hana« nema podataka, no izgleda, 
da su automatski prešli u srpske ru¬ 
ke, jer je te zgrade i taj pravac kori¬ 
stio i knez Miloš. Tatari su bili vije- 
snici, suruđije, listonoše, a seizi - ko¬ 
nj ušari. Osim turskih »tatara« imala 
je Austrija i svoju poštu na istom 
ovom pravcu za svoje potrebe. Pošilj¬ 
ke iz Beča za Carigrad, prenašane su 
iz Zemuna u Beograd, posredovanjem 
austrijskih političkih agenata (terdžo- 
mana), a dalje tatara turaka po po¬ 
godbi, koji su uživali potporu i zaštitu 
Turske vlade. Austrijska vijesnička 
služba vršena je preko Srbije i nakon 
ukinuća turskih »menzul hana«, za to 
su oni stvorili prve začetke pošte u 
Srbiji, kojom se mogao služiti svaki 
građanin. G. 1840. »Serbske Novine« 
u Kragujevcu od 1. VI. donijele su vi- 

jest, da pošta ide srijedom i subotom 
u unutrašnjost zemlje. G. 1843. »men- 
zul bani« su podržavljeni, a Austrijski 
konzulat u Beogradu plaćao je za iste 
odštetu. Tatari su trebali 5 dana od 
Beograda do Carigrada, ali su dolazili 
i za 4 dana, kad je bila nužda i za 
dobar »muštuluk«. Tako je 1842. do¬ 
bio tatar 500 dukata, kad je donio iz 
Carigrada potvrdu izbora Aleksandra 
Karađorđevića za kneza. Tatari su 
bili dobro plaćeni. Dobivali su 80—90 
talira za trošak do Carigrada i godi¬ 
šnju plaću 400—500 talira. 

U nekadašnjoj Austriji uvedena je 
pošta 1537. a država ju je uzela u 
svoje ruke 1722., kao poštanski regal, 
uslijed čega je poštanski zavod prešao 
u državnu režiju i podredio se najvi¬ 
šem dvorskom uredu. Za Marije Tere- 
zije se je poštu još bolje dotjeralo. U 
habsburškim zemljama srednje Evro¬ 
pe nalazimo u 15. stoljeću Taksijevu 
Thurn Taksis odn. Della Torra del Tas- 
so) jahaću dvorsku i samo državnu 
poštu u Tirolu i štajerskoj, a obvezao 
se u Nizozemsku badava odpremati, 
ako se njemu i potomstvu osigura pri- 

hod tog poduzeća. Taj prihod dobio je 
god. 1516. No imao je da sagradi cestu 
od Beča do Bruselja, i po frauc. uzoru 
uredi poštu. Od Bruselja se proširi u 
Francusku i od Beča do Rima. G. 1587. 
grof L. Taksis navodi, da mu nosi po¬ 
šta 100.000 dukata, i nazva ju vrelom 
kuda svi izvori utiču, čim je više po¬ 
šta nosila, tim je veća mržnja rasla 
na ovog stranca, koji umre bez poto¬ 
maka. Franjo Taksis dobi od Ruđolfa 
II. 1595. barunstvo, čast vrhovnog po¬ 
štanskog meštra i djelokrug na čita¬ 
vo carstvo. G. 1615. dobije čast gro¬ 
fovsku i naslov nasljednog generalnog 
državnog počasnog meštra za zasluge 
za cara i državu. Na Taksisa su digli 
graju i gradovi i staleži, te je često 
dolazilo do tuče. Leopold I. diže Tak¬ 
sisa na kneževsko dostojanstvo. Uza 
svu zaštitu Habsburgovaca, morao se 
je Taksis 1615. za uvijek odreći prava 
na poštu u Austriji i nasljednim ze¬ 
mljama. I ako je prva pošta u Ugar¬ 
skoj bila Taksiseva, koja nije dugo 
trajala, ipak se razvi brzo Paarova 
pošta (Postali Požunskim poštarima 
1555. a god. 1813. odrekli se svih pri- 

vilegija). Taksiova je pošta u početku 
općila samo za vrijeme sabora između 
Beča i Pešte a ođ 1530. redovito. (Li¬ 
jepe podatke sakupio je g. Antolek). 

3. POČECI POŠTE U HRVATSKOJ 

I V. KRAJINI 

U Hrvatskoj se neda točno re¬ 
ći, kakova je pošta bila za vrijeme 
kraljeva domaće dinastije, no ipak je 
moralo biti sličnih ustanova kao u su¬ 
sjednim državama. Dr Rački: »Nutar¬ 
nje stanje Hrvatske prije 12. stoljeća« 
veli, da je kraljevska blagajna bila 
vođena kao i u drugim susjednim pro¬ 
svjetnim državama. Za ono doba bilo 
je u Hrvatskoj dosta pismenih i inače 
naobraženih ljudi građana, zatim tr¬ 
govaca, koji su bili u živim trgova¬ 
čkim odnosima sa Carigradom i Vene¬ 
cijom, dakle s najvećim centrima 
svjetske trgovine, a osim toga jakih 
ribara, koji su imali svoje bratovštine. 
Za kralja Tomislava bila je država ja¬ 
ka, a vremena tmurna, i prema tome 
bilo je potrebno brzo kraljevske nare¬ 
dbe raznašati. Kralj je bio najviši su- 

đac, te se je pravo i zakon sticalo u 
kraljevskoj osobi. Kralj je slao svoga 
poslanika kraljevskom vlasti da otkro- 
ji pravdu. Uz ime dvorjanika bio je na 
dvoru Tepčija za koga kaže Odjelni 
predstojnik g. dr žilić, da je bio sudac. 
Vladimir Mažuranić: »Prinosi za hr- 
vatsko-pravno povjesni rječnik« veli: 
»Tepačija, tepčija, starije tepčij, tep- 
čica, tepčić, tepetić te dapače tefači- 
ja«. Vjerojatno je, da je tepčija kao 
dvorjanin bio nosilac nekog znaka 
kraljevske vlasti. Truheljka misli da 
je tepčija glavar nad skupom tepaca, 
paža na kraljevskom dvoru, pri tom 
on tumači i »čeonik hlap« sa nadzor¬ 
nik mladih plemića. Miušković misli: 
nadzornik nad pjeneznicom. Tepčija je 
sigurno domaća riječ, potvrde su o 
tom najstarije iz Hrvatske, a isto zva¬ 
nje prelazi naravski i u Bosnu. U 
srpskom dvoru se javlja: »Velji tepči¬ 
ja« i »mali tepčija«. Tepčija je bio su¬ 
dac. Tepčica zamjenik dvorskog suca«. 
J. Antolek veli: »Na kraljevskom dvo¬ 
ru uz ine dvorjanike bio je neki »ča¬ 
snik, veoma ugledan na dvoru« zvan 
tepčija, o kom se nezna pozitivno ka- 

kovu je službu obavljao. Poslije se na¬ 
lazi ovakav đvoranik i na dvoru bo¬ 
sanskom, među prvim vojvodama i 
knezovima u pratnji kraljevoj. Misli 
se, da je taj tepčija bio doglavnik kra¬ 
lja za glasničku uredbu«. Kao prve 
tragove pokušaja javne pošte u Hr¬ 
vatskoj početkom 13. stoljeća nalazimo 
u Topuskom, koje je kao kupalište i 
važnije mjesto poznato još za Rimlja¬ 
na (ad Fines). Andrija II. (1205. do 
1211.) podigne u Topuskom na dana¬ 
šnjem šetalištu crkvu sv. Bogorodice i 
samostan za bijele fratre — ciscerci- 
te« svrakare«, koji su imali u posjedu 
skoro svu gorsku županiju. Za tako 
veliki posjed Andrija II. poveljom od 
1213. ustanovi glasnike tako, da su 
neki žitelji gorske županije, ako plate 
5 peneza, bili oslobođeni od plaćanja 
kunovine, ali su bili obvezani da služe 
kao glasnici samostanu ciscercita. Pa¬ 
dom Bosne (1461.) i provalom Turaka 
napušten je samostan (Boško Strika: 
Prvi pokušaji pošte u Hrvatskoj). Za 
kralja Mati je (1458.—1490.) brzotečci 
koji su bili kod velmoža i dostojan¬ 
stvenika, a kraljeva pogotovo, bili su 

pod upravom dvorskog- suca, koji je 
određivao puteve i putnine. Na njega 
su se obraćali diplomate na dvoru kad 
su ih upotrebljavali. Na osnovu napred 
navedenoga mislim dakle, da je tepči- 
ja bio nadzornik — šef plemića — na 
đ\ oru, doglavnik kraljev za glasnicku 
službu, a glasnici - poštari su bili i 
onako samo plemići, a tek od 1791. i 
drugi. 

U Hrvatskoj su postojale dobro 
ušeuvane i dobro razgranjene ceste iz 
Rimskog doba. Po primorskim grado¬ 
vima bilo je dosta robe, koja se upo- 
trebiia za unutrašnjost Hrvatske. Ri¬ 
barska pošta odgovarala je, držim, me¬ 
sarskoj pošti u ostalim državama. 

U vezi s time dostatno je spomenu¬ 
ti jaku dubrovačku trgovinu svjetsko¬ 
ga glasa. U 13. i 14. stoljeću oni su 
imali svoje karavane (turina) s oruža¬ 
nom pratnjom za trgovinu, a kurire od 
1463. Bogata trgovina republike Du¬ 
brovnik »grada sa puno kula punih zla¬ 
ta« — imala je sve najmodernije ure¬ 
đeno, pa i poštare u specijalnoj uni¬ 
formi god. 1620. Dubrovnik je trgovao 
još onda po čitavoj Turskoj, a napose 

i u Bugarskoj (bilo je kolonija, naseo¬ 
bina u Sofiji, Plovdivu, Trnovu, Rušću- 
ku, Vidinu i t. d.). Pojedini trgovci 
imali su svoje glasnike da održe veze 
sa svojim naseobinama. Sama Republi¬ 
ka imala je. svoje plaćene glasnike 
(knjižnike, listonoše, pismonoše) radi 
posredovanja korespodeneije vlade s 
dvorovima i konzulima, a dapače su 
nosili i strankama pozive kao u Polji- 
cama »pristavi«. Privatne listove smje¬ 
li su samo na povratku uzeti. Dubrov¬ 
nik je uvijek podržavao trgovačku ve¬ 
zu s Hrvatskom, Bosnom, Srbijom, 
Bugarskom i s Carigradom. Ovi su 
glasnici prevaljivali do Carigrada 15 
dana, do Zvornika za 10 dana i t. d. 
(vidi: Jiriček: »Handelstrasse und 

Bergwerke in Bosnien« i Rukavina: 
»Historijat pošta Bosne i Hercegovi¬ 
ne«). Dostojanstvenici i slični imali su 
svoje specijalne listonoše, a od god. 
1397. u jednoj listi spominje se glaso¬ 
noša zagr. biskupa. U 16. vijeku nala¬ 
zimo privatne listonoše tamo gdje nije 
bilo javnog poštohoda. Tako Krsto 
Frankopan piše god. 16^7. iz Velike 
senjskom biskupu i šalje list po svo¬ 
me sluzi. 

Pod mletačkom upravom vršili su 
poštansku službu na dalmatinskoj oba¬ 
li Bokelji, kao i od Jonskih otoka do 
Venecije, od 1625. do 1814. To je ugla¬ 
vnom bila državna pošta, a vjerojatno 
i privatna, koju su prevozili ponajviše 
mornari iz Prčanja na brodovima zva¬ 
nim »Fuste«, brzinom većom od mle¬ 
tačkih ratnih brodova, kadgod i za 8 
dana. »Fuste« su imale posadu od 9 
mornara, imale su jedra i vesla. Mor¬ 
nari su imali plaću, a za vrijeme pu¬ 
tovanja mornarski tvrdi kruh. (Po na¬ 
vodim don Gracijan Sablić). 

U Dalmaciji se je razvio poštanski 
promet na lađama (bracera) između 
otoka Visa, Hvara, Mljeta i Stona i iz¬ 
među Lastova i Korčule. Jedrenjača ti¬ 
pa »Luče« je 9 m duga, 3 m široka i 1 
m visoka, nosivosti 8 tona, i brzine od 
8—10 milja po satu. Još su bili i mali 
čamci »Gaete« po imenu mjesta. Izme¬ 
đu Preko, Iža, Tkona, Biograda, Milne, 
Grohote i Lastova - Korčule. Veličine 
su bili 6 m dugi, 2 m široki i 1 m vi¬ 
soki. Poštanske lađe zvane »Zoppolo« 
bile su 7 m duge, 1 m visoke i 1 m ši¬ 
roke, a nosile su poštu između Privla- 

ka i Prutna. »Austrijski Loyđ« no¬ 
sio je poštu od Trsta na Rijeku, Split, 
Gruž, Kotor, do Krfa. (Pobliže: Welt- 
post od Schvveigera). 

Uslijed vojničkog položaja trebalo 
je na poseban način pošte uvesti u 
Vojnoj Krajini, radi čestih upa¬ 
da Turaka u 16 vijeku. O tom je vodi¬ 
la računa vojna uprava, da bude po¬ 
trebna veza u Krajiškom području Hr¬ 
vatske, Kranjske i štajerske sa Be¬ 
čom. Trebalo je predvidjeti specijalne 
izdatke za poštu. Tako je 1556. g. za 
32 poštanska konja bila predviđena 
svota od 1.464 for. Pošto se je manjak 
prihoda pokazivao u Vojnoj krajini za 
uzdržavanje pošte, to god. 1575. sabor 
u Brucku odredi, da se preurede. To 
1579. bude provedeno, a upraviteljem 
krajiških pošta bio je imenovan Niko¬ 
la Antolković. Grad Karlovac, kao sje¬ 
dište generalata, imao je u to doba na 
3 strane poštansku vezu: preko Metli¬ 
ke i Novog Mjesta s Ljubljanom, pre¬ 
ko Jaske i Zagreba te Zagorja sa šta¬ 
jerskom i Grazom, te preko Slunja i 
Ogulina sa Hrvatskom Krajinom. Ove 
pošte otpremaju i putnike, a stoje pod 

vojničkom upravom. G. 1868.—1873. bi¬ 
le su u Vojnoj krajini uvedene posebne 
marke za novine od 1.— novč., dozna- 
čnice itd. Uveden je i poštanski in¬ 
spektorat u Zemunu, za pokriće troš¬ 
kova uprave uopće. Istodobno su uve¬ 
deni bilježi od pol novč. do 20 forinti, 
na isprave, zatim na kalendare, oglase 
(o tom pobliže u mojoj knjizi: Naše 
marke, bilježi i cjeline). 


4. MODERNA POŠTA u h. 
AUSTRO-UGABSKOJ 

U bivšoj Austro-ugarskoj počeli su 
uvoditi modernu poštu za vrijeme 
Ferdinanda I. 1537., i uveli u to doba i 
porto za pisma 1585. a tek 1749. pošt. 
žigove. 1736. uvodi general grof Mercy 
posebnu vrst podvoza »kambijature«. 
Marija Terezi ja, uz ostale moderne za¬ 
kone, uvodi zakon i za poštu, te zak. 
čl. 33. od 1741. uvodi službenu poštu 
tj. oslobađa službenu poštu od poštari¬ 
ne, poštanske zgrade stavlja pod okri¬ 
lje kraljevsko i oslobađa poreza, uko¬ 
načivan ja vojnika i maltarine. Nove 
pošte dobiše po 8 jut. zemlje, a i više 

od općina i vlastelina, te druge privi¬ 
legije. Da bi poštari mogli uložiti veće 
invensticije, uvodi se nasljedno pravo 
za nasljednike, odn. u slučaju oduzima¬ 
nja prava na poštu, uvađa se otprem¬ 
nina, dapače prenos na drugog sa zalo¬ 
žnim pravom, a također doživotno ime¬ 
novanje, što nije bilo nasljedno, ali se 
je moglo prodati nakon 10 godina u 
slučaju bolesti itd. Dohoci poštara bili 
su: pristojba za otpremu putnika i li¬ 
stova (od pol lota, 9 groša, 6 novčiča, 
a kasnije i više.) Polovicu je plaćao po- 
šiljaoc a polovicu naslovnik. God. 1750 
uvađa se kod nas, poznati do nedavno, 
diližanc od Beča do Trsta i Beča do 
Praga, a g. 1804. veže Beč — Čakovec 
— Varaždin — Zagreb — Karlovac, a 
1805. Osijek i Zemun. Okružna ravna¬ 
teljstva u Zemunu, Osijeku i Varaždi¬ 
nu, vodila su upravu pošta kod nas, a 
kambijaturne pošte u Krajini od Ze¬ 
muna do Karlovca, kambijaturna rav¬ 
nateljstva u Osijeku i Karlovcu. Po¬ 
štanska mreža u to doba išla je od 
Buđima preko Osijeka, Petrovaradina 
i Zemuna, do Beograda te Subotice. 
Jedna pruga išla je preko Varaždina, 

Čakovca, Zagreba, Karlovca na Rije¬ 
ku i Senj. 

Uslijed francuske revolucije, odno¬ 
sno Napoleonovih ratova, narasle su 
potrebe i zato se povisila poštarina, 
pa je s narodno - gospodarskog gledi¬ 
šta važnost pošte u 19. vijeku sve vi¬ 
še rasla i postala financ. regalom. Li- 
stovni porto od pol lota do 1722. izno¬ 
sio je 6 novčića, onda je povišen na 8, 
a 1798. na 12 pa 16 i najzad 24, a od 
god. 1810. dolazila je u obzir i daljina 
tj. od 4 poštanske milje za obični list: 
16 novčića. Putničke pristojbe na dili¬ 
žansu 1875. bile su za unutarnje sje¬ 
dalo 1 forint, a vanjsko 25 novčića po 
postaji. Osim toga kočijašu po postaji 
6 novčića napitnine, za djecu jednu pe¬ 
tinu odnosno jednu trećinu i od 1820. 
se povisila i uvela još kolarina i za ko- 
lomast. Dnevni poštohod je bio samo 
između Beča i Budima, a inače najvi¬ 
še 2 puta tjedno. Tako je od Budima 
preko Pečuha do Osijeka išla pošta če¬ 
tvrtkom i nedjeljom. Diližance su bile 
pod posebnom upravom, t. zv. glavna 
ekspediciona poštanska kola su 1808. 
spadala pod ravnateljstvo vozne pošte. 

Generalni meštar pošte bio je član 
kneževske obitelji Paar u Beču, od¬ 
nosno u Požunu, kasnije Budimu. Još 
su postojali poštanski uredi u uprav¬ 
nim kotarima u Hrvatskoj u Zemunu, 
Varaždinu i Osijeku, a kambijaturni 
distrikti u Osijeku i Karlovcu. Od 

1816. imali su poštari svoju posebnu 
uniformu: crveni kaput sa zlatno ve¬ 
zenim crnim ogrljakom, na pozlaćenim 
dugmetima bila su početna slova vla¬ 
dara, zatim bijeli prsluk i hlače, čiz¬ 
me s ostrugama, trougli šešir, opšiven 
zlatnim pašom i kokardom. Za kočija- 
ša bila je opet posebna uniforma: cr¬ 
ven kaput s crnom ogrlicom i sre¬ 
brnim pašom, bijelim dugmetima, za¬ 
tim visoki šešir s crnožutom perjani¬ 
com i poštanski rog na crno žutoj vrp¬ 
ci. Za propuste i protupravnost bile su 
određene razne globe. Kako je napred 
navedeno da se je uslijed ratova mo¬ 
ralo računati na prihode pošte, to je 

1817. ustanovljen novi pravilnik za 
pismo i to po težini i daljini. 

Ustanovljeno je 7 daljina: od 3, 6, 
9, 12, 15, 18 i više milja. Pristojbe za 
listove bile su od 6—42 novčića pre- 

ma daljinama naime 6, 12, 18, 24, 30, 
36 i 42 novčića bankovne ili bečke vri¬ 
jednosti. Tada je uvedena jedna novo¬ 
tarija tj. ukinuto je polu plaćanje (na¬ 
slovnika i predatelja) i uvedeno 
da ima platiti jedan ili drugi, izuzev 
preporučeni list, gdje je predatelj mo¬ 
rao sve platiti. Da je porto za pismo 
plaćen, morao je to predatelj ili po¬ 
štar označiti na naslovnoj strani s 
»franko« naslov prekrižiti, a iznos por¬ 
ta napisati na zadnjoj strani omota. 
Kod neplaćenih listova nije se naslov 
prekrižio, a poštar je na naslovnoj 
strani označio brojkom svotu, koju ima 
naslovnik platiti. Još se je morao na 
naslovnoj strani označiti i predatni 
ured, radi određenja daljine. Oprost su 
uživali uredi i pojedine osobe. Kazne 
zloupotrebe bile su 10 do 20 puta veća 
taksa. Novac i zamoci slali se voznom 
poštom, a uz veće svote novaca išao je 
vojnički pratilac. 

Da bi se ubrzao osobni promet od 
g. 1823. uvedena su brza kola između 
Beča i Brna; kasnije i Praga, a put od 
5 dana prevaljivali su diližance za 36 
sati, a nosile su i listovnu poštu. G. 


22 








1840. uvedena su ovakva brza kola i u 
Hrvatskoj preko Varaždina do Zagre¬ 
ba, a ovdje je bio priključak na đili- 
žance u Karlovac i dalje u Zadar. 
Kambijaturne pošte ostale su i dalje u 
Hrvatskoj, Slavoniji i Krajini i spale 
pod ratno vijeće. Već od 1744. postoje 
pruge Karlovac, Generalski stol, Jo¬ 
si pdol, Jezerane, žutalokva, Otočac, 
Ferušić do Gospića. (Vidi kartu N. 
Rukavina: Trgovačka važnost Bosne i 
Hercegovine za doba Napoleonove Ili¬ 
rije). 

Od g. 1804. bijaše u Hrv. i Slavoniji 
18 poštohoda: 

1. Beč, Čakovec, Varaždin, Ošterije, 
Breznica, Sv. Ivan, Fopovec, Zagreb, 
Rakov potok, Jaska, Karlovac, Gene¬ 
ralski stol, Josipdol, Jezerane, žutalo¬ 
kva, Otočac, Perušić, Gospić, Oštarije- 
Karlobag. Uredi do Karlovca potpadaju 
pod poštansko nadupraviteljstvo u Va¬ 
raždinu, a kambijaturne pošte od Ge¬ 
neralskog stola dalje, pod kambijaturno 
ravnateljstvo Karlovac. 

2 . Budim, Subotica, Petrovarađin, 
Beška, Banovci, Zemun. 

3. Osijek, Vinkovci, Orolik, Tovar- 
nik, Bačinci, čalma, Mitrovica, Ruma, 
Golubinci i Banovci. 

4. čakovac-Viđovec. 

5. Varaždin, Luđbreg. 

6. Zagreb, Zaprešić. 

7. Zagreb-Dugoselo. 

8. Karlovac, Novigrad, Bosiljevo, 
Vrbovsko, Ravnagora, Mrkopalj, Fuži- 
ne, Piket, Rijeka. 

9. Karlovac, Vojnić, Vrginmost* Gli¬ 
na, Petrinja, Petnik, Kostajnica, Bu¬ 
bica, Jasenovac, Novska, Bodegraj, 
Novograđiška, Vrbova, Oriovac. 

10. žutalokva-Senj pod kamb. ravn. 
Karlovac. 

11. Petrovarađin-Temerin. 

12. Kaniža, žakanj, Koprivnica, 
Križevac, Vrbovec Dugoselo pod nađ- 
upr. Varaždin.- 

13. Koprivnica-Belovar pod nad- 
upr. Varaždin. 

14. Osijek, Vera, Vukovar, Opato- 
vac, Ilok, Susek, čerević, Petrovaradin. 

15. Osijek, Vuka, Đakovo, Vrpolje, 
Garčani, Podvinj, Oriovac, pod osječ¬ 
ko uprav. 

16. Osijek-Sombor pod Osijek. 

17. Vinkovci, Mikanovci, Vrpolje 
pod Osijek. 

18. Novagrađiška-Požega pod Osi¬ 
jek. 

Međusobna udaljenost postaja bila 
je 8.000 austrijskih hvati. 

Poštanskih ureda bilo je četiri vrsti: 

I. KAMBIJATURNA POSTAJA 
isto je što i državna poštanska posta¬ 
ja, samo što časnici obavljaju poslove 
umjesto poštanskih činovnika, a razli¬ 
kuje se od pravih poštanskih postaja: 

a) da službeničke osobe imaju po¬ 
pust; 

b) da spadaju izravno pod ces. kr. 
dvorsko ratno vijeće preko generalata; 

c) da im ne pripada otpadajući do¬ 
bitak dijela od listovnog porta. 

II. ODLAZIŠTA do kojih su ureda 
glavni poštanski uredi listarili. 

III. DIJELIŠNI UREDI, t. j. odakle 
se poštanske pruge razgranjivale. 

IV. GLAVNI POŠTANSKI UREDI, 
u svakoj provinciji po jedan, potpadali 
su izravno pod dvorsku komoru. 

Na brzinu pošte posve prirodno 
uplivalo je, što je 1836. Dunavom za¬ 
plovio brod 1830. u Ugarskoj od Po- 
žuna pošla je željeznica konjskom si¬ 
lom, a sa parom 1814. 

God. 1842. podjedno staviše i odre¬ 
đenje porta, i izmjeniše 7 daljina u 
dvije daljine tj. do 20 milja 6 novčića, 
a preko 20 milja 12 novčića od pola lo¬ 
ta. Sa 1. V. 1849. svi poštanski uredi 
u Hrvatskoj i Slavoniij potpali su pod 
novo ustrojeno ces. Kr. Ministarstvo 
u Beču. G. 1848. u Ugarskoj zamjeni- 
še njemački jezik, mađarskim, a od 1. 
srpnja plaćalo se za pisma do 10 milja 
2, do 20 m. 6, a dalje 10 novč. od 
pola lota. čim se ugušila buna u Ma¬ 
džarskoj spojiše ugarske pošte s au¬ 
strijskim, i uvedoše službeni jezik 
njemački, a dvoglavi orao na pošti. 
Isto su uvedene nova ravnateljstva za: 
Hrvatsku i Slavoniju u Zagrebu, Ba¬ 
nat u Temišvaru, a Erdelj u Vel. Si- 
binju, naravski za Ugarsku posebno sa 
djelovanjem od 1. X. 1850. pod nad¬ 
zorom Ministarstva trgovine u Beču. 
Sada su dobili i nove nazive: oni koji 
su obavljali samo manipulaciju zvali 


26 





su se poštanski uredi, koji su otpre¬ 
mali poštu zvali su se poštanske po¬ 
staje, a koji su obavljali obje ove služ¬ 
be poštanski uredi i postaje, dok li- 
stovna sabirališta preinačiše u poštan¬ 
ska otpravišta. 

5. UVAĐANJE POŠTANSKIH 
MARAKA 

Ovo je bilo PRED FILATELISTIč- 
KO doba, iz kojega vidimo i mnogo 
poštanskih ureda, za koje do sada ni¬ 
smo ni čuli. 1850. uvode se marke. Du¬ 
go je trebalo dok su se naučili na njih. 
Tek jedna desetina pošiljaoca lijepila 
je marke na listove, i ako je sada sma¬ 
njena pristojba po lotu: za mjesne lis¬ 
tove 2 novčića, a za druge 3 do 10 mi¬ 
lja, 6 do 20, a iznad 20 milja 9 novčiča 
te 1 novčič za novine. To je trajalo do 
g. 1858. kad je stupila u krijepost au¬ 
strijska vrijednost. Tada je za mjesni 
list po lotu 3 novčiča, do 10 milja 5, 
do 20 10, iznak 20 milja 15 novčića, a 
za »nakršnjake« 1 novčić po lotu. Sa 
1. I. 1856. ukinuta je udaljenost. Za nu¬ 
tarnji list plaćalo se 5 novčića, a 1876. 

(1. X.) za tiskanice i uzorke 2 nov¬ 
čića za 2 i pol lota. 

Sa 1. II. 1851. protegnut je zakon 
od 1836. na Hrvatsku i Slavoniju, 
Ugarsku i Seđmograđsku, a ujedno je 
sjedinjena pošta i brzojav. To je bilo 
do 1868. (nagoda) u Hrvatskoj i Sla¬ 
voniji, a 1871. u Vojnoj Krajini, što je 
prije bilo pod Cesar. kr. min. trg. u 
Beču. 

Godine 1850. (1. X.) uvedene su po¬ 
štanske doznačnice do 50, 185?. do 100, 

18o3. do 500, a 1855. do 1.000 forinti. 

God. 1860. (6. V.) uvedeno je pou¬ 
zeće do 50, 1862. do 100 for. 

Provizija je iznosila do 10 for. kao 
minimum 6 novčića, od 10—50 forinti 
za svakih 5 for. 3 novčića, a od 50 do 
100 for. za svakih 5 forinti 2 novčića 
više. God. 1859. (1. X.) uvedena je ex- 
press dostava, no ekspress su se listovi 
morali preporučiti do 1. V. 1868. Za 
express dostavu plaćalo se u mjestu i 
po danu 15, a po noći 30 novčića. Iz¬ 
van sjedišta ureda po komadu 50 i 
još 15 novčića doknadne pristojbe. 

Na 1. IV. 1860. uvedeno su otvorene 
dopisnice. 

Uređenjem internacionalnog po¬ 
štanskog odnošaja u razno doba u raz¬ 
nim državama, nestalo je nesnosnog 
obračunavanja i uvedena poštarina za 
list 5 novčića do 20 gr. a inače 10 nov¬ 
čića. Uređeno je istodobno da svaka dr¬ 
žava zadržava sebi cijelu poštarinu. 

God. 1860. uvede Engleska poštan¬ 
sku štedionicu, a u vezi s tim ček i 
kliring, što slijede razne druge države. 

Vidimo kako se je razmjerno brzo 
razvijalo poštarstvo, a da napose u po¬ 
sljednje doba ide brzim korakom. God. 
1866. Srbija je kod uvađanja maraka 
vrednote od 10 para naručila u Beču 
samo 12.000 komada. Prema službenom 
iskazu u Bosni i Hercegovini god. 
1881. u prvoj četvrti poštanskom do- 
značnicom u Austro-Ugarsku je n. pr. 
iz županjca odposlato 3 svote u iznosu 
od 35 for. i 30 novčića, u Vitezu 9 
s\ ota od 268.80 nov., Sitnica 19 svota 
sa 310 for. i 12 novč., Varcar Vakuf 6 
svota sa 29 forinti i 90 novč., Buna 19 
svota sa 136 for. 20 novč., ili ukupno 
u Bosni 15.221 svota sa 1,016.262 for. 
i 69 novčića. U Hercegovini 283 sa 
svotom 167.718 for. 58 novčića, Novi 

Pazar (Flevlje, Priboj i Prijepolje) 31 
svotu iznosom 24.359 for. i 67 novč. 
ili ukupno 19.235 komada sa iznosom 
1,208,340 for, i 94 novč., što odgovara, 
da je plaćeno u markama na doznač- 
niee 3.542 for. 78 novč., ili u srazmje- 
ru za čitavu god. 1881. 14.171 for. i 
12 novč., a u 1882. god. 15.342 for. 86 
novč. Za pisma je poštarina u 1881. 
godini iznosila 1999 for. i 91 novč., a 
za novine 701 for. 46 novč. U »Hrvat¬ 
skom Dnevniku« od 6. I. 1941. iznešenc 
su milijonske brojke prometa pošte u 
Zagrebu, kako je to sve stručnjački 
obrazložio ravnatelj Dr. Krenčić. »Hr¬ 
vatski filatelistički Vijesnik« br. 12. iz 
1940. iznosi da se u Berlinu dnevno 
tiska 20,000.000 maraka, toliki je nai¬ 
me i potrošak u Njemačkoj. 

Svakako veliki skokovi prihoda za 
državu, a prvobitno se je moralo potpo¬ 
magati opstanak pošte. 

6. POŠTA PREKO GLASNIKA 
(JAHAČA) 

N a koncu hoćif opisati kako su naj¬ 
nužniju poštu vršili glasnici ili jahači 

na konjima, i koji su bili poštari. U 
Griškom urbaru od 1544. (Vidi Lopa- 
šić: Hrvatski urbari) stoji, da su kme¬ 
tovi toga kraja bili dužni držati stražu 
nii vratima grada, i nositi listove od 
grada do grada. Listovi su najviše no¬ 
šeni iz Senja preko Ledenice, a za či¬ 
tav Vinodol od grada do grada preko 
Grobnika na Klanu u Istri. U zakonu 
Blagajskom za Hrubno od 1453. spo¬ 
minju se glasonoše ili listonoše (tečci). 
Ova institucija je bila osobito važnu, 
dok nije bila uređena pošta. Razna- 
šonje listova se je računalo u tlaku. 
Grobnički kmetovi po urbaru od 1642. 
bili su dužni, kada je Petar Zrinjsld 
preuzeo uz Grobnik još i Hreljin, Dn- 
šenik, Bribir, Grižane i Lič, uz obdrza- 
vanje straže, nositi listove na Rijeku 
Bakar i okolicu. 

U čitavoj Gornjoj Krajini Hrvatske 
i Slavonije, za doba Antolkovića po¬ 
štara, išla je pošta na bihaćkim konji¬ 
ma, koji su poznati radi brzine i po¬ 
uzdanosti, od Bihaća po pograničnim 
gradovima, preko Ogulina u Ljubljanu, 
i preko Zagreba u Graz. (Vidi Pandu¬ 
ra _ konjanika i bokeljsku poštu u 

31 



knjizi Boško Strika: Dalmatinski ma¬ 
nastiri). U toj knjizi opisao je Strika 
Napoleonovu poštu kod nas, a posebno 
ja: Trgovačka važnost Bosne i Herce¬ 
govine za doba Napoleonove Ilirije. 

7. NAŠE NAJSTARIJE POŠTE 

V Dubici je pošta postajala već 
1533. Išla je preko M. Klađuše u Drež- 
nik i u Bihać. Već prije 1565. nalazimo 
poštu u Svetom Petru na Mrežnici 
(Hoišić-Kaštel). 

U Karlovcu nalazimo poštu od 1580. 
i poštara J. Str obi (a kasnije vrsnog 
poštara M. Premožić), a u Jastrebar- 
skom Preitnera. U Zagrebu je bio 
poštar 1592. H. Peuschler za Karlo¬ 
vac i Sisak, 1593. Cancenelli, a 1632. 
A. Frohlich i kasnije Ivan Kočić 
(t 1660.). Na njegovo mjesto se na¬ 
tjecali M. Mikašinović, konjušnik J. 
Frankopana, Stjepan Gugor sudac, J. 
Banić advokat, ali dobi ga A. Torza. 
God. 1693. bio je poštar Martin pl. 
Vernić. U Varaždinu dobio 1593. poštu 
F. Hrković a od 1608. po smrti njego¬ 
voj, bio je upravitelj F. Gregorić, 

1648. K. pl. Štadl, 1651. A. Neucheus- 
ser, 1695. bili su dva poštara I. Alba 
i staleški Dj. Streihachen. God. 1592. 
držao je poštu u Lepoglavi M. Druško- 
večki, a Pod lipama negdje kod Kra¬ 
pine Dj. Mirkovački. U Krapini bio je 
poštar M. Prašinski a u Bistri 1632. M. 
Voćaković. U Lastrovcu bio je 1662. 
poštar I. N. Križanić Nebljuski (ro¬ 
đak Jurja pl. Križanić). U god. 1735. 
nalazimo u Dalju poštara J. Jovano- 
vić-a. Početkom 19. stoljeća slao je li¬ 
stove iz Virovitice u Baboče neki fran¬ 
jevac iz samostana u Virovitici. God. 
1763. upravlja poštom u Petrovaradinu 
i Srem. Karlovcima A. Andreović. God. 
1781. osnovao je privatnu poštu u Po¬ 
žegi ljekarnik P. Thaller koja je 1787. 
pretvorena u državnu. God. 1786. (11. 
XI.) naredbom su uređene poštanske 
pristojbe za jašenje, štale, stan i liva¬ 
de za pošte u Perušiću, Otočcu i Vra¬ 
tniku. Doznačeno je u to ime Franji 
Oreškoviću u Perušiću 204 for., Matiji 
Matić u Otočcu 204 for., barunu Kuš- 
landu na Vratniku 290 for. na godinu. 
God. 1787. imao je Orešković u Peruši¬ 
ću preseliti u državnu poštansku zgra- 

du. God. 1815. spominje se kao poštar 
u Otočcu F. Prpić. 

Prvi poštar u Vinkovcima bio je M. 
Ferich u svojoj velikoj kući (imao 
ured, stan i svratiste) u Dugačkom 
sokaku 330 sada 58. Ta je kuća i ka- 
snije poznata pod imenom stara po¬ 
šta, dok nije prešla g. 1937. u ruke 
Franjevaca za samostan. Zatim je po¬ 
šta došla u ruke M, Popovića a u za¬ 
dnje doba kao državnu poštu savjesno 
je dulje vodio g. inspektor Vladimir 
Kovačić. Pošto su već tada bile tamo 
raskrsnice za diližanse i kariole bio 
je i velik promet. 

Rijetko se nađe poznavaoca starih 
pošta kao: Mrzla Vodica, Jelenye, Bo- 
botta, Vera, Bosi!jevo, Szuszek, Stup- 
nik, Stelnik, Heilig'en drei Konige, 
Cattuni kod Omiša, Dizmo kod Sinja, 
Osseglie-Ošlje kod Dubrovnika, Riba- 
rich kod Vrlike, Traphuno-Trapanj kod 
Šibenika, Castelmuschio — Omišalj, 
Kannosa — Trsteno. 

Pisma koja su išla morskim pu¬ 
tem imali su svoje posebne žigove V. 

A. = Vapore Lloyđ Austriaco — 
(osnovan 1836.) na: 

7. Macarsca, 

8. Milna, 

9. Sebenico, 

10. Segna (Zengg), 

11. Spalato, 


1. Ragusa, 

2. Carlopago, 

3. Jablanacz, 

4. Cattaro, 

5. Curzola, 

6. Lešina, 

12. Zengg, te Col Vapore (sa bro¬ 
dom) na: 1. Cattaro, 2. Curzola, 3. 
Lešina, 4. Macarsca, 5. Milna, 6. Se¬ 
benico, 7. Spalato, 8. Segna, 9. Megli- 
nc i 10. Perasto. 

Bilo je žigova još Leta arrta per 
mare — (doneseno na more), Arrivata 
per mare Fiume, Col piroscafo (sa pa¬ 
robrodom) Col Lloyđ da Trieste, te V. 
E. Trieste, zatim Col piroscafo da 
Lussin Piccolo. — Levant pošte bile 
su: Antivari i Beograd. 

O pošti kod nas se 3 e malo pisalo. 
Viekoslav Klaić 3878. napisao je opse¬ 
žno djelo: »Bosna« a o pošti na str. 
134 veli samo ovoliko: Pravih po¬ 


štanskih ureda bilo je do najnovijeg 
vremena samo u Sarajevu, Mostaru i 
Travniku. Ostala veća mjesta imala 
su samo iistovne pošte. Brzojavni ure¬ 
di bijahu u Bosni od svih ureda naj¬ 
bolji i najtočniji, činovnici kod brzo- 


javnih ureda bijahu ponajviše Euro¬ 
pejci. Pisalo se je doduše češće o 
poštam u raznim kalendarima ali obi¬ 
čno statističke podatke. 

Prema »Koledaru zagrebačkog dru¬ 
štva čovječnosti« iz 1872. bilo je u 
Hrvatskoj i Slavoniji: Kr. poštah rav¬ 
nateljstvo za Hrvatsku i Slavoniju i 
ravnatelj Vancaš Anton. Poštanski 
uredi sa upraviteljem bili su: u Za¬ 
grebu Depoli Tašo, u Osijeku Brei- 
tenfeld Slavoljub, u Varaždinu Ha- 
ramustek Ivan, u Karlovcu Stipić Raj- 
mund, u Sisku Srebrić Antun i u Ze¬ 
munu Merker Josip. Bili su još i po¬ 
štanski pratioci u Zagrebu, Osijeku i 
Karlovcu, a poštara je bilo 170 u ra¬ 
znim mjestima. 

Još je postojao posebni kr. brzojav¬ 
ni zavod u Hrvatskoj i Slavoniji sa 
ravnateljem Vuković Adolfom. Za lje¬ 
ta su postojale brzojavne postaje u 
Lipiku, Topuskom, te u Krapinskim i 
Varaždinskim topilicama. Za vrijeme 
plovljenja parobroda bila je brzojavna 
postaja Dravsko Ušće sa 12 glasono¬ 
ša i 43 nadgledatelja brzojavnih pru¬ 
ga (28 na konju, a ostali pješaci). 

